Захаренко Ангелина Михайловна

Захаренко Ангелина Михайловна (1946—2018) — Россияса нимйӧза велӧдысь (2008), общественнӧй удж вӧчысь.

 Олан туй 
Ангелина Захаренко чужӧма 1946-ӧд вося тӧвшӧр тӧлысь 1-ӧд лунӧ Кӧрткерӧс районса Шойнаты сиктын. 1970-ӧд восянь уджалӧма сэтчӧс школаын,1980-ӧд восянь веськӧдлӧма велӧдчанінӧн.

Сылӧн веськӧдлігӧн Шойнатыса школаын восьтӧмаӧсь прогимназия да видз-му нырвизя классъяс, а 2001-ӧд воын — 20-ӧд номера училишӧлысь филиал.

Водзмӧстчысь ань зільӧма коми кыв видзӧм-сӧвмӧдӧмын, вӧлӧма 8-9 классъясын велӧдчысьяслы небӧг дасьтысьяс пиысь ӧтиӧн.

Кулӧма 2018-ӧд вося йирым тӧлысь 14-ӧд лунӧ.В Корткеросе умерла Народный учитель РФ Ангелина Захаренко // «Комиинформ» юӧр сетан агентство (рочӧн; 2018.10.14 лун) Гуалӧма шойнатыса шойнаын.

 Общественнӧй удж 
Ангелина Захаренко тӧдса кыдзи зіль да водзмӧстчысь общественник. 1996-ӧд воын пырӧдчылӧма Венгрияын Фин-йӧгра войтыр II Ставмирса конгрессӧ.

Водзмӧстчӧма «Коми войтыр» ӧтмунӧмын, Коми Республикаса вужвойтыр аньяслӧн котырын, Коми Республикаса Общественнӧй палатаын.

Сійӧс бӧрйывлӧмаӧсь сиктса да районса сӧветъясӧ депутатӧн.

 Ошканпасъяс 
 Россияса нимӧдана велӧдысь (1996)
 Россияса нимйӧза велӧдысь (2008)
 Коми ССР-са школаын нимӧдана велӧдысь

 Ӧшмӧсъяс 
 «Коми войтыр» сайт (комиӧн; 2018.10.14)
 В Корткеросе умерла Народный учитель РФ Ангелина Захаренко // «Комиинформ» юӧр сетан агентство (рочӧн; 2018.10.14 лун)

 Ыстӧдъяс 

Категория:Персоналия анбурӧд
Категория:Персоналия:Коми
Категория:Россияса нимӧдана велӧдысьяс
Категория:Россияса нимйӧза велӧдысьяс
Категория:Чужисны 1946 воын
Категория:Чужисны тӧвшӧр тӧлысь 1-ӧд лунӧ
Категория:Кулісны 2018 воын
Категория:Кулісны йирым тӧлысь 14-ӧд лунӧ
Категория:Шойнаты сикт овмӧдчӧмин
Категория:Коми войтырын водзмӧстчысьяс